Case ID: 1234494
Sentence 1: İş üzrə qəbul edilmiş məhkəmə aktları a) Birinci instansiya məhkəməsində icraat İddiaçı cavabdehlərə qarşı «kredit müqaviləsi üzrə borcun tutulması və tutmanın ipoteka predmetinə yönəldilməsi» tələbinə dair iddia ərizəsi ilə (iddianın dəyişdirilmiş formasında) birinci instansiya məhkəməsinə müraciət edərək cavabdehlərdən müştərək qaydada «xxxx» ASC-nin xeyrinə xx.xx.2015-ci il tarixli kredit müqaviləsi üzrə 187436,99 ABŞ dolları əsas, 29823,17 ABŞ dolları faiz, 3715,22 ABŞ dolları cərimə borcu olmaqla, ümumilikdə cəmi 220975,38 ABŞ dolları məbləğində borcun və 30 manat ödənilmiş dövlət rüsumunun ödənilməsi, tutmanın Cavabdeh2 mülkiyyətindəki fərdi yaşayış evinə yönəldilməsi, həmin fərdi yaşayış evinin açıq hərracdan satılması və borcun fərdi yaşayış evinin hərracdan satışından əldə olunan vəsait hesabına «xxxx» ASC-nə ödənilməsi, satışdan əldə olunmuş vəsait qətnamənin icrasına kifayət etmədiyi halda qətnamənin qalan hissədə ümumi qaydada icra edilməsi, Cavabdeh2 mülkıyyətindəki fərdi yaşayış evinə tutma yönəldildikdə və o, satıldıqdan 1 ay sonra Cavabdeh2 həmin fərdi yaşayış evinə olan istifadə hüquqlarının itirilmiş hesab edilməsi və oradan çıxarılması, evinin boşaldılması və Banka təhvil verilməsi, Cavabdeh1 ilə «xxxx» ASC arasında bağlanmış xx xxxxxx 2015-ci il tarixli kredit müqaviləsinin ləğv edilməsi barədə qətnamə qəbul edilməsini məhkəmədən xahiş etmişdir.